Eli Rygg

Eli Rygg (født 1955) er en norsk forfatter, sanger og underholder. Hun ble landskjent som programleder i barne-TV-programmet Portveien 2, sammen med Jarl Goli og senere Terje Strømdahl. Programmene ble sendt på NRK på 1980-tallet. Siden har hun arbeidet med frokost-TV og barneradio, vært omreisende eventyrforteller og medvirket på en rekke barneplater. Særlig huskes hun for sanger som  Morgendagens søsken og Tenn lys. Eli Rygg debuterte som barnebokforfatter i 1998.

Eli Rygg er født og oppvokst på tettstedet Veblungsnes, ikke langt fra Åndalsnes, i Møre og Romsdal. Som 12-åring flyttet hun med familien til Levanger. Hun bosatte seg etterhvert i Son med sine tre barn.

Rygg er utdannet barnepleier og har bakgrunn som miljøarbeider og barnepleier. Dette har gjort henne særlig opptatt av barnevern og dannet bakgrunnen for at hun har skrevet barnebøkene Hvor gammel blir en bølge? fra 2001, som handler om sorg og å dø ung og Jeg sa ikke kom inn fra 2005, en bok om seksuelle overgrep mot barn. Hun har dessuten vært spaltist i A-pressens barneside «Barnekroken» i flere år.

Høsten 2015 ga hun ut den selvbiografiske boken Jeg vet at man kan bli helt glad igjen, hvor Rygg forteller om seksuelle overgrep hun ble utsatt for som barn, dødsangsten etter at hun mistet moren som 14-åring og om overvekt og manglende selvfølelse som hun har slitt med i voksenlivet.

 Bibliografi i utvalg 
 2015: Jeg vet at man kan bli helt glad igjen
 2007: Koppen med skår i – En bok om skilsmisse, Gyldendal. ISBN 978-82-05-37449-2
 2005: Jeg sa ikke kom inn, Gyldendal. ISBN 978-82-05-34582-9
 2001: Hvor gammel blir en bølge?
Diskografi
Velkommen til Portveien (1985), med Jarl Goli
Glade jul (1985)
Norske folkeeventyr (1986)
Flere sanger fra Portveien (1986), med Jarl Goli
Bli med til Portveien (1987), med Terje Strømdahl
Gi barn syn – Portveiens beste (1988), med Terje Strømdahl & Jarl Goli
Jul i Portveien med Eli og Terje (1988), med Terje Strømdahl
Ballongen som fløy (1989) med tekster av Andre Bjerke
Karry Kalkun & frokostfrakken (1989)
Julestri og adventstid hos Eli og Teodor (1991), med Teodor
Rødfargen som forsvant (1994), med Anders Rogg
Eli Rygg leser Peter & ulven og Tubaen Tobby (1997)
Julestemning med Eli Rygg (2000)
Deltar på
 Trygve Hoff: Lurøy – liv laga (1986)
 Terje Formoe: Til Donald (1987)
 Grappa: Barnas aller beste lakrislåter 1 (1988)
 Grappa/Barneselskapet: Regn med oss (1996)
 Barnemusikk: Caspers barnefavoritter 2 (1997)
 Klangs Musikkverksted: ......danser klango (2000)
 Egmont Serieforlaget: Barnas beste julesanger (2000)
 Barneselskapet: Barnas beste (2002)
 Universal Music: Barnas jul! (2002)
 Barneselskapet: Barne-TV favoritter (2003)
 Kaptein Rødskjegg og Sjørøverne: Mann ombord – Skuta er vekk (2004)
 Universal Music: Tidenes beste julebarneplate (2004)
 Ingunn Aamodt: Den store pulverhekslydboka (2005)
 Asbjørnsen & Moe: Per, Pål og Espen Askeladd (2006)
 Barneselskapet: Jul i Barne-TV – Sanger fra alle NRKs julekalendere! (2006)
 Ingunn Aamodt: Den andre store pulverhekslydboka (2007)
 Universal Music: Tidenes beste barneplate 3 (2007)
 Ingunn Aamodt: Pulverheksa lager bursdagsfest (2007)
 Barneselskapet: Jippi! Det er jul (2007)
 Trygve Hoff: Kokfesk & Ballader (2008)
 Ingunn Aamodt: Pulverheksa og julenissen (2008)
 Ingunn Aamodt: Pulverheksa og krokodillen (2009)
 Ingunn Aamodt: Den tredje store pulverhekslydboka (2010)
 Bjørn Fongaard: Elektrofoni: Works for Micro Intervallic Guitar 1965–1978 (2010)
 Ingunn Aamodt: Pulverheksa og drømmeprinsen (2011)
 Barneselskapet: Jul jul jul! (2011)
 Ingunn Aamodt: Pulverheksa på ball (2012)
 Ingunn Aamodt: Pulverheksa og plageånden (2012)
 Ingunn Aamodt: Pulverheksa på fisketur (2012)
 Ingunn Aamodt: Pulverheksa får besøk (2012)
 Ingunn Aamodt: Pulverheksa og skattesnusk (2012)
 Universal Music: Tidenes beste julebarneplate 1 (2012)
 Universal Music: Familiens julesanger (2012)
 ESS Engros: Julen for store og små – Norske juleklassikere for hele familien (2012)
 Ingunn Aamodt: Den fjerde store pulverhekslydboka (2013)
 Ingunn Aamodt: Pulverheksas påskekrim (2014)
 Ingunn Aamodt: Pulverheksas julebord (2014)
 Ingunn Aamodt: Pulverheksa og trollet (2015)
 Ingunn Aamodt: Pulverheksa kler seg ut (2017)

 Referanser 

 Eksterne lenker 


  Kort biografi på Gyldendal forlags nettsider 

Kategori:Norske barnebokforfattere
Kategori:Norske sangere
Kategori:Norske TV-programledere
Kategori:Norske miljøarbeidere
Kategori:Programledere for NRK TV
Kategori:Personer fra Rauma kommune